PMIndiaData/PMIndiaSum huggingface dataset:
সিভিল সর্বিস নুমীৎতা প্রধান মন্ত্রীনা সিভিল সর্বেন্তশিংগী মফমদা ৱা ঙাংখ্রে

সিভিল সর্বিস নুমীৎনা লাকপদা প্রধান মন্ত্রী শ্রী নরেন্দ্র মোদীনা ঙসি সিভিল সর্বেন্তশিংগী মফমদা ৱা ঙাংখ্রে। থৌরম অসি এপ্রিসিয়েসন, ইভালুএসন অমসুং ইন্ত্রোস্পেক্সন অমনি হায়না মহাক্না হায়খি। প্রধান মন্ত্রীগী মনা অসি সিভিল সার্বেন্তশিংবু পুক্নিং থৌগৎপগী মায়কৈদা খোংথাং অমগুম মহাক্না সুগাইনা ফোংদোকখি অমসুং মনা ফংলবশিং অদুগী মফমদা নুংঙাইবা ফোংদোকখি। মনাশিং অসিনা সরকারগী প্রায়োরিতিশিং অদুসু থিন্দুনা তাক্লি হায়না মহাক্না হায়খি। প্রধান মন্ত্রী ফসল বিমা য়োজনা, দীন দয়াল উপধ্যায় কৌশল য়োজনা, প্রধান মন্ত্রী অৱাস য়োজনা, অমসুং দিজিতেল পেমেন্তশিংগুম্বা মাংজিল থারিবা প্রোগ্রামশিং অসি ন্যু ইন্দিয়াগীদমক মরুওইবা প্রোগ্রামশিংনি হায়না প্রধান মন্ত্রীনা হায়খি। প্রধান মন্ত্রীগী মনাশিং অমসুং শোত্থরিবা জিলাশিংগী ইনিসিয়েতিবশিংদা ঙসি ফোংখিবা লাইরিক অনি অদুসু মহাক্না পন্দুনা ঙাংখি। শোত্থরিবা জিলাশিংগী হিরমদা ঙাংলদুনা প্রধান মন্ত্রীনা হায়খি মদুদি মসিগী জিলা ১১৫ অসিনা মখোয়গী রাজ্য অপুম্বগী গ্রোথ ইঞ্জিন ওইরগনি। চাউখৎ থৌরাংদা প্রজাশিংনা শরুক য়াবগী মরুওইবা অদুদা মহাক্না অকনবা ৱাফম থমখি। নিং-খা তম্বগী ৭৫সুবা চহি পালন, ২০২২ অসিনা ঐখোয়গী ফ্রীদম ফাইতরশিং অদুগী মংলানশিং অদু মংফাওহন্নবা থবক পায়খৎপদা পুক্নিং থৌগৎপা য়াই হায়না মহাক্না ফোংদোকখি। স্পেস তেক্নোলোজি য়াওনা লৈরিবা তেক্নোলোজি পুম্নমক গবর্নান্স ফগৎহন্নবগীদমক শিজিন্নগদবনি হায়না প্রধান মন্ত্রীনা অকনবা ৱাফম থমখি। মালেম পুম্বদা লৈরিবা তেক্নোলোজিশিংগা লোয়ননা চৎমিন্নবা অদু সিভিল সার্বেন্তশিংগীদমক মরু ওই হায়না মহাক্না হায়খি।
নিংথৌ লৈবাক কম্বোদিয়াগী প্রধানমন্ত্রীগী ভারত খোংচৎ (জনুৱারী ২৭, ২০১৮)  মনুংদা খুয়েক পীনখিবা এমওয়ু/য়ান-চেরোলশিংগী পরেং

সি.নং. য়ান–চেরোল/এমওয়ু/ত্রিতী অমসুং এমওয়ুগী পান্দম ভারত অমসুং কম্বোদিয়াগী মাইকৈদগী য়ান–চেরোল শিন্নখিবা মন্ত্রী/ওফিসিএলশিংগী মিং ১. ২০১৮-২০২২গীদমক্তা কম্বোদিয়াগা লোইননা কলচরেল এক্সচেঞ্জ প্রোগ্রাম পাংথোকপা। কলচরেল এক্সচেঞ্জ প্রোগ্রাম অসিনা ভারত অমসুং কম্বোদিয়াগী মরক্তা কলচর এক্সচেঞ্জ তৌবা য়োকখৎকনি অমসুং মরূপ-মপাং ওইবগী মরি চেৎশিলহল্লগনি। ভারতকী মাইকৈদগী: দা. মহেশ শর্ম, রাজ্য মন্ত্রী (মনীং তম্বা), ভারত সরকারগী কলচর মন্ত্রালয় কম্বোদিয়াগী মাইকৈদগী: শ্রীমতী ফ্যুরং সক্কোনা, কম্বোদিয়া সরকারগী কলচর অমসুং ফাইন আর্তকী মন্ত্রী ২. ভারত সরকারগী এগজিম বেঙ্ক অমসুং কম্বোদিয়া সরকারগী মরক্তা স্তং স্বা হব ৱাতর রিসোর্স দিব্লপমেন্ত প্রোজেক্তা থাদনবা দোলর মিলিয়ন ৩৬.৯২গী ক্রেদিৎ লাইন অমগী ক্রেদিৎ লাইন এগ্রিমেন্ত। ভারতকী মাইকৈদগী: শ্রীমতী প্রীতি সরণ, সেক্রেতরী (ইস্ত) মপান থৌরম পুবা মন্ত্রালয় কম্বোদিয়াগী মাইকৈদগী: শ্রী ফান ফল্লা, রাজ্যগী অন্দর সেক্রেতরী, কম্বোদিয়া সরকারগী ইকোনোমী অমসুং ফাইনান্স মন্ত্রালয় ৩. ক্রিমিনেলগী মতাংদা নাকল অনিগী ওইবা লিগেলগী তেংবাং। মসিনা লৈবাক অনিমক্তা ক্রিমিনেলদা লিগেলগী ওইবা মতেং অমসুং তেংবাং পীনদুনা ক্রাইমশিংগী মতাংদা ঙাকথোকপা, থিজিনবা অমসুং ৱায়েল চৎথবদা খুদোংচাবা হেনগৎহল্লগনি। ভারতকী মাইকৈদগী: শ্রীমতী প্রীতি সরণ সেক্রেতরী (ইস্ত) মপান থৌরম পুবা মন্ত্রালয় (এমইএ) কম্বোদিয়াগী মাইকৈদগী: শ্রী সিএং লাপ্রেস, ইন্তরিয়র মন্ত্রালয় (এমএলএতি)গী ত্রান্সনেস্নেল ক্রাইমগী থৌ পুবা সরকারগী এদভাইজর, কম্বোদিয়া সরকার ৪. হ্যুমেন ত্রাফিকিং ঙাকথোকপদা তেংবাং পীনবগী এমওয়ু। মসিনা হ্যুমেন ত্রাফিকিংগা মরি লৈনবশিংদা অথিংবা, মী কনবা অমসুং মরমদমদা হলহনখিবদা নাকল অনিগী ওইবা তেংবাং পীনবা হেনগৎহল্লগনি। ভারতকী মাইকৈদগী: শ্রীমতী প্রীতি সরণ সেক্রেতরী (ইস্ত) মপান থৌরম পুবা মন্ত্রালয় (এমইএ) কম্বোদিয়াগী মাইকৈদগী: শ্রমতী চৌ বুন ইং, রাজ্যগী সেক্রেতরী ইন্তরিয়র মন্ত্রালয় (হ্যুমেন ত্রাফিকিং), কম্বোদিয়া সরকার
মিশন গঙ্গেগী মীহুৎ কাংবুগা প্রধান মন্ত্রী মোদীগা উনখ্রে

গঙ্গা তুরেল শেংদোক্নবা, ভাব তাহন্নবা খোঙচৎ অমদা শরুক য়াগদবা চীং কাবদা হৈথোই-শিংথোইরবা মীওই ৪০গী কাংবু অমগা ঙসি প্রধান মন্ত্রী নরেন্দ্র মোদীগা উনখ্রে। কাংবু অদুদা মাউন্ত এভরেস্ত মাইপাক্না কারুরবা মীওই ৮ য়াওরি অমসুং কাংবু অদু মাউন্ত এভরেস্ত অহানবা ওইনা কাখিবী ভারতকী অহানবা নুপী বাচেন্দ্রী পালনা লুচিংখি। কেন্দ্র সরকারগী নমামী গঙ্গে কেম্পেন্না ইথিল পীখিবা এক্সপিদিশন অদু মিশন গঙ্গে হায়না কৌখি। থা অমা চুপ্না চৎথগদবা রাফতিং এক্সপিদিশন অদুদা কাংবু অদুনা তুরেল অসিদা হরিদ্বারদগী পাতনা ফাউবা চৎকনি, মখোয়না বিজনোর, নারোরা, ফারুখাবাদ, কানপুর, ইল্লাহবাদ, বনারসী অমসুং বুজারদা লেপকনি। হায়রিবা শহরশিং মপান অসিদা কাংবু অসিনা গঙ্গা লু-নান্না থম্নবা ভাব তাহনগনি অমসুং লম শেংবগী থবক পায়খৎকনি। কাংবু অদুগা উনবদা, অসিগুম্বা থবক অসি পায়খৎপগীদমক কাংবু অদুগী মেম্বরশিং প্রধান মন্ত্রীনা থাগৎখি। অনানবা অমসুং ফজবা গঙ্গা তুরেল অমা শেমগৎপগী মরুওইবা অদু মহাক্না পনখি। মখোয়না ফাউদুনা চৎকদৌরিবা শহরশিং অদুদা ভাব তাহন্নবা পায়খৎকদৌরিবা থবকশিং অদুদা স্কুলগী অঙাংশিং য়াউহন্নবা মহাক্না তকশিনখি।
বন্দ্রা-ৱর্লি সী লিঙ্ক, মুম্বাইদা থোকপা এক্সিদেন্ততা মীশি মীনা য়াওখিবদা পি.এম.না অৱাবা ফোঙদোক্লি

প্রধান মন্ত্রী শ্রী নরেন্দ্র মোদীনা মুম্বাইগী বন্দ্রা-ৱর্লি সী লিঙ্কতা থোকপা এক্সিদেন্ত অমদা মীশি মীনা য়াওখিবদা অৱাবা ফোঙদোকখ্রে‍। শোক্লবশিং থুনা ফগৎলক্নবগীদমকসু প্রধান মন্ত্রীনা থৌনিখি‍। প্রধান মন্ত্রীগী ওফিসনা ত্বীত তৌরকখিবদা; মুম্বাইগী বন্দ্রা-ৱর্লি সী লিঙ্কতা থোকপা এ্ক্সিদেন্তা মীশি মীনা য়াওখিবদুনা নুংঙাইহনদ্রে‍। লৈখিদ্রবশিংগী ইমুং মনুংশিংদা অৱাবা ফোঙদোকচরি‍। শোক্লবশিংসু থুনা ফগৎলকপা ওইরসনু‍।”
ইনভাইরনমেন্তকী মতেং পীননবা ভারত অমসুং ফিনলেন্দগী মরক্তা মেমোরেন্দম ওফ কোওপরেসন থম্নবদা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইনভাইরনমেন্তকী মতেং পীননবা ভারত অমসুং ফিনলেন্দগী মরক্তা মেমোরেন্দম ওফ কোওপরেসন থম্নবদা অয়াবা পীরে। মেমোরেন্দম ওফ কোওপরেসন অসিনা লৈবাক অনি অসিনা অকোইবগী ফিবম ঙাক-শেনবা, মরম চানা মহৌশাগী লনশিং শীজিন্নবা অমসুং লৈবাক অমমমদা মরম চানা লো অমসুং আইনশিং শীজিন্নদুনা মতম শাংনা মরি থম্নদুনা মতেং পাংনবা ঙমহনগনি। মেমোরেন্দম ওফ কোওপরেসন অসিনা হেন্না ফবা মওংদা অকোইবগী ফিবম ঙাক্নবা খ্বাইদগী নৌবা তেক্নোলোজীশিং অমসুং খ্বাইদগী ফবা থবক শীজিন্নবা, ক্লাইমেত চেঞ্জ ফজনা থেংনবা অমসুং লমলক্কী শা-উচেক ঙাক- শেনবগী থবক পায়খৎকনি হায়না থাজবা থম্লি। মেমোরেন্দম ওফ কোওপরেসন অসিগী মখাদা মতেং পীনগদবা হিরমশিং অদুদি: i. নুংশিৎ অমসুং ঈশিং মোৎপা ঙাকথোকপা অমসুং শেংদোকপা, মোৎলবা লৈবাক-লৈহাও শেংদোকপা; ii. হকচাং শোক্কদবা অমোৎপশিং লোইশিনবা অমসুং ফৎত-হাওদিদগী ইনর্জী ওন্থোক্নবা তেক্নোলোজীশিং; iii) সার্কুলার ইকনোমী য়োকখৎপা, কার্বোন য়ামদবা পাম্বৈশিং পুথোকপা অমসুং উমং য়াউনা মহৌশাগী লনশিং তুংকোইনা চৎনগদবা মওংদা শীজিন্নবা; iv) ক্লাইমেত চেঞ্জ v) অকোইবগী ফিবম অমসুং উমং মোনিতর তৌবা অমসুং দেতা শীজিন্নবা; vi) সমুদ্রা অমসুং সমুদ্রা মপানগী লনশিং ঙাক-শেন্দুনা থম্বা; vii) সমুদ্র/ইথৎশিংগী ইন্তেগ্রেতেদ ৱাতর মেনেজমেন্ত viii) অপুনবগী ওইনা ৱারেপ লৌমিন্নবা হিরম অমা হেক্তা নুংগী ৱারোল: অকোইবগী ফিবমগা মরি লৈনবা অরুবা ৱাফম কয়া থোরক্লিবা অসি লৈবাক অমা খক্তগী নত্তে, মালেম পুম্বগী ওইনা অচৌবা শিংনবা অমা ওইরবনি। ভারত অসি পাক-চাউবা সমুদ্রা খোঙবান অমসুং ইনাকখুল্লবা বাইওদাইবর্সিতী লৈবা মালেমদা শেন-থুমগী ফিবম য়াংনা চাউখৎলক্লিবা লৈবাক অমনি। ফিনলেন্দগী মরুওইবা অকোইবগী ফিবমগী ৱাথোক অসি নুংশিৎ অমসুং ঈশিং শেংদবা অমসুং মসিগী লমলক্কী শা-উচেক ঙাক-শেনবনি। ফিনলেন্দগী মরুওইবা ইনভাইরনমেন্তকী এজেন্সী অসি ১৯৮৩দা লিংখৎখিবা ইনভাইরোনমেন্ত মন্ত্রালয় অসিনি। লৈবাক মনুংগী অমসুং অকোইগী লৈবাকশিংগী উদ্যোক্কী অমোৎপশিংনা লৈবাক অসিগী নুংশিৎ অমসুং ঈশিং মোৎহনখি। লৈবাক অসিনা ঈশিং শেংদবগী খুদোংচাদবা মায়োক্নরি অমসুং মহৌশাগী লন শীজিন্নবা হেনগৎলক্লি। লৈবাক অনিমক অমোৎপা ঈশিং লোইশিনবা, মুৎখিগদৌরিবা শা-উচেকশিং কনবা, নুংশিৎ অমসুং ঈশিং শেংদবা লাকশিনবা অমসুং মহৌশাগী লন শীজিন্নবা হেনগৎলকপা য়াওনা অকোইবগী ফিবমগা মরি লৈনবা অরুবা ৱাফম কয়া মায়োক্নরি। মসি লাকশিন্নবা অথুবদা থবক পায়খৎতবা য়াদবা লৈবদগী অকোইবগী ফিবমগী মতাংদা থোরকলিবা ৱাফমশিংগী মতাংদা পু্ন্না চৎমিন্ননবা অমসুং মতম শাংনা মতেং পীননবা লৈবাক অনিনা ৱারেপ লৌরে। হেন্না ফবা মওংদা অকোইবগী ফিবম ঙাক-শেন্নবা খ্বাইদগী নৌবা তেক্নোলোজী অমসুং থবকশিং শীজিন্নবা য়াওনা হিরম কয়াদা মতেং পীনবা হায়না লৈবাক অনিনা ৱারেপ লৌখি।
চৈতী চান্দগী তঞ্জানা লাকপদা প্রধান মন্ত্রীনা প্রজা মীয়ামদা য়াইফ পাওজেল পীখ্রে

চৈতী চান্দগী তঞ্জানা লাকপদা প্রধান মন্ত্রী শ্রী নরেন্দ্র মোদীনা প্রজা মীয়ামদা য়াইফ পাওজেল পীখ্রে । প্রধান মন্ত্রীনা হায়খি, “চৈতী চান্দগী য়াইফরবা তঞ্জা অসিদা, ঐহাক্না সিন্ধী কমুনিতীদা য়াইফ পাওজেল পীজরি। মতম পুম্নমক্তা লোর্দ ঝুলেলালনা থৌজানবিদুনা লাক্কদৌরিবা চহি অসি নুঙাই য়াইফবনা থনবা ওইরসনু।”
প্রধানমন্ত্রীনা জাতিগী প্রেসকী নুমিত্তা মেদীয়াগী মীওইশিংদা নুংঙাই-পাউজেল পীখ্রে

প্রধানমন্ত্রী শ্রী নরেন্দ্র মোদীনা জাতিগী প্রেসকী নুমিত্তা মেদীয়াগী মীওইশিংদা নুংঙাই-পাউজেল পীখ্রে। প্রধানমন্ত্রীনা হায়খি, “জাতিগী প্রেস নুমিৎ অসিদা ঐগী মেদীয়াগী মরূপ পুম্নমক্তা নুংঙাই-পাউজেল পীজরি। ঐনা ঐখোয়গী মেদীয়াগী হোৎনবা কনবা, মরু ওইনা চোকথবা লৈতনা হোৎনরিবা অমসুং লৈবাক অসিবু অমসুং মালেম অসিবু মশক তাক্লিবা তোঙান তোঙানবা মখলগী ই-পাউ পীরিবা রিপোর্তরশিং অমসুং কেমেরা পার্সনশিংবু থাগৎপা ফোংদোকচরি। খোঞ্জেল থোক্তবশিংদা খোঞ্জেল পীবগী মেদীয়ানা লৌরিবা থৌদাং অসি শিংথানীংঙাইনি। হৌখিবা চহি অহুম অসিদা মেদীয়ানা ‘স্বচ্ছ ভারত মিসন’দা অচৌবা থৌনা হাপলি অমসুং লুবা-নানবগী পাউজেল অসি কান্নবা মওংদা শন্দোক্লি। হৌজিক্কী মতম অসিদা ঐখোয়না সোসিয়েল মেদীয়ানা চাওখৎলকপা অসি উবা ফংলি অমসুং পাউশিং মোবাইল ফোনগী থোংদা ফংনরি। অসিগুম্বা খুদোংচাবা অসিনা মেদীয়া অসি মখা তানা খুমাং চাওশিল্লকখিগনি অমসুং মেদীয়াগী মফম অসি হেন্না দেমোক্রেতিক ওইবা অমসুং শরুক য়াবা হেল্লকখিগনি হায়না ঐনা থাজৈ। মনিং তম্বা প্রেস অমা হায়বা অসি থৱাই পানবা দেমোক্রেসীগা য়ুম্ফমনি। ঐখোয়না মখল খুদিংমক্তা প্রেস অমসুং ফোংদোকপগী নীং খা তম্বা অসি মপুং ফানা ঙাক্কনি হায়বা ৱাফম থমজরি। ঐখোয়গী মেদীয়াগী লম অসি ভারত মচা কোতি ১২৫গী হৈথোই-শিংথোইবা, থৌনা অমসুং শেমগৎ-শাগৎপগী লমশিংদা অদুক্কী মতিক শিজিন্নবা ওইরসনু।”
মন্ত্রীমন্দলনা স্বাজিলেন্দদা তেক্সকা মরী লৈনবা মতেং পীনবা তি.ও.আর.দা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং স্বাজিলেন্দ (হৌজিক্তি ইস্বাতিনি হায়না খংনরবা)গী মরক্তা তেক্স ইন্সপেক্তর্স ৱিদাউথ বোর্দর প্রোগ্রামগী মখাদা স্বাজিলেন্দবু তেক্সকা মরী লৈনবা মতেং পীনবা মশক নাইরবা ভারতকী এক্সপার্তকী এঙ্গেজমেন্তদা তর্মস ওফ রিফরেন্সেস(তি.ও.আর.) গোবর্নিংগী খুৎয়েক পীনবদা অয়াবা পীখ্রে। পোইন্ত নাইনা শন্দোকপা ৱাফম তি.আই.দবল্যু.বি. প্রোগ্রামগী মখাদা ভারত সরকার অমসুং কিংদম ওফ ইস্বাতিনিগী সরকারনা ইন্দিয়ান এক্সপার্ত অমা ম্যুচুয়েল্লি খল্লে। তর্মস ওফ রিফরেন্সনা তি.আই.দবল্যু.বি. প্রোগ্রামগী মখাদা তেক্সকা মরী লৈনবা মতেং পীনবা মশক নাইরবা ভারতকী এক্সপার্তকী এঙ্গেজমেন্তগী কন্দিসনশিং ফোর্মেলাইজ তৌরগনি। অচৌবা শক্তম তি.আই.দবল্যু.বি. প্রোগ্রামগী মখাদা ভারতকী এক্সপার্ত এঙ্গেজ তৌবনা চাওখৎলক্লিবা লৈবাকশিংদা তেক্সকা মরী লৈনবা ৱাফমদা কেপাসিতী বিলদিংদা ভারতকী তেংবাং হেঙ্গৎহল্লগনি। য়ুমফম তেক্স ইন্সপেক্তর্স ৱিদাউথ বোর্দরস(তি.আই.দবল্যু.বি.) প্রোগ্রাম অসি য়ু.এন.দি.পি. অমসুং ও.ই.সি.দি.না পুন্না হৌদোকখিবনি। তি.আই.দবল্যু.বি. প্রোগ্রামনা মখোয়গী তেক্স ওদিতরশিংদা তেক্নিকেলগী ওইবা খং-হৈবশিং অমসুং স্কিলশিং ত্রান্সফর তৌদুনা চাওখৎলক্লিবা লৈবাকশিংগী তেক্স এদমিনিস্ত্রেসনশিং মপাঙ্গল কনখৎহন্নবা পান্দম থম্লি। ভারত অসি তেক্সকী ৱাফমদা সাউথ-সাউথ কোওপরেসন্দা য়াম্না মরুওইবা থৌদাং অমা লৌদুনা হিরম অসিদা গ্লোবেল লিদর অমা ওইরক্লি।
প্রধানমন্ত্রীনা সিক্কিম অমসুং লদাখতগী লাকপা আইতিবিপি এক্সকর্সন গ্রুপকী মহৈরোইশিংগা উন্নখ্রে

ঙসি প্রধানমন্ত্রী শ্রী নরেন্দ্রা মোদীনা ভারতকী তোঙান তোঙানবা মফমশিংদা চৎলুবা আইতিবিপি এক্সকর্সন গ্রুপ অনিদা শরুক য়ারিবা সিক্কিম অমসুং লদাখক্তগী মহৈরোই ৫৩গা উন্নখ্রে । প্রধানমন্ত্রীগা লোয়ননা ইচম চম্না উন্নখিবা অদুদা মখোয়না চাওখৎপা অমসুং শেঞ্জা থুমজা লৈতবা ভারত অমগী পান্দম অদু ফোংদোকখি । পান্দম অদু ফংনবগী মায়কৈদা থবক তৌনবা প্রধানমন্ত্রীনা মখোয়দা কন্না হায়খি । মহৈরোইশিং অদুবু মশা মউ ফন্না থম্নবশু মহাক্না কন্না হায়খি । মসিগা মরি লৈননা যোগগী মরমদা খন্ন-নৈনখি । মহৈরোইশিং অদুনা দিজিতেল ইন্দিয়াদা পুক্নিং চংবগী মওং মতৌ উৎখি । কেশলেস ত্রাঞ্জেক্সনগী মতাংদশু খন্ন-নৈনখি । মতৌ করম্না দাইরেক্ত বেনেফিত ত্রান্সফরশিংনা মীচম প্রজাদা কান্নবা ফংহল্লি হায়বা অদু প্রধানমন্ত্রীনা শন্দোক্না তাকখি । মহৈরোইশিং অদুনা প্রধানমন্ত্রীগী লাইরিক একজাম ৱারিয়র্সকী মতাংদা ৱাফমশিং থমখি, মদুদা মহাক্না খোইরাং খোইশাওনবা অমসুং শাফু য়াওদবা পুন্সি মহিং হিংনবা ৱাফম ফোংদোক্লি ।
প্রধানমন্ত্রীনা রাজস্থানগী বার্মেরদা লৈবা পচপদরাদা রাজস্থান রিফাইনরীগী থবক-থৌরম হৌদোকপগী থৌরমদা মীয়ামগী মীফম অমদা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি রাজস্থানগী বার্মেরদা লৈবা পচপদরাদা রাজস্থান রিফাইনরীগী থবক-থৌরম হৌদোকপগী থৌরমদা মী য়াম্না তিনখিবা মীফম অমদা ৱা ঙাংখ্রে। থৌরম অদুদা রাজস্থানগী মুখ্যমন্ত্রী শ্রীমতী বসুন্ধরা রাজে অমসুং কেন্দ্রগী পেত্রোলিয়ম মন্ত্রী শ্রী ধর্মেন্দ্র প্রধানবু থাগৎলদুনা প্রধানমন্ত্রীনা হায়খি মদুদি নুমিৎ খরনিগী মমাংদা ভারত্তা মকর সংক্রান্তি য়াম্না চাওনা পাংথোক্নখ্রে। মহাক্না হায়খি মদুদি কুম্মৈ অসি চাওখৎ-থৌরাংগী লময়ানবা অমনি। মসিগা লোইননা প্রধানমন্ত্রীনা হায়খি মদুদি তোঙান তোঙানবা মখলগী কুম্মৈশিংগী হেক মতুংদা মহাক্না অসিগুম্বা প্রোজেক্ত অমগীদমক রাজস্থান্দা লাকপা অসি তশেংনা নুংঙাইবা ফাওই মসিনা মশিং থিঙমদ্রবা মীওই কয়াগী পুন্সিদা নুংঙাইবা অমসুং চাওখৎপা পুরক্লগনি। প্রধানমন্ত্রীনা হায়খি মদুদি মসি ‘সংকল্প সে সিদ্ধী’গী মতম অদুনি। প্রধানমন্ত্রীনা হায়খি মদুদি ঐখোয়না ঐখোয়গী পান্দমশিং অদু মশক খঙদোক্কদবনি অমসুং লৈবাক অসিগী নীং খা তম্বা চহি ৭৫ হায়বদি কুমজা ২০২২ ফাওবগী মনুংদা মদুবু ফংননবা চোকথবা লৈতনা হোৎনগদবনি। প্রধানমন্ত্রীনা হান্নগী উপরাষ্ট্রপতি অমসুং রাজস্থানগী হান্নগী মুখ্যমন্ত্রী শ্রী ভৈরোং সিংহ শেখাৱৎকী থৌদাং অদুবু নীংশিংখি অমসুং হায়খি মদুদি মহাক্না রাজস্থানবু মোদর্নাইজ তৌবগী মাইকৈদা মশক থোকপা থৌদাং য়াবীরম্মি। মহাক্না অহল ওইরবা লুচীংবা অমসুং হান্নগী কেন্দ্র মন্ত্রী শ্রী জস্বন্ত সিংহগী অনাবা থুনা ফগৎলক্নবা থৌনিজখি। মসিগা লোইননা মহাক্না হায়খি মদুদি ঐখোয়গী লৈবাক্তা শ্রী জস্বন্ত সিংহনা মশক থোকপা থৌদাং কয়া য়াবীরম্মি। প্রধানমন্ত্রীনা ইকং থোকপগী মতাংদা মতিক চাবা থৌরাং লৌখৎখিবা অমসুং অরুবা ফিভমশিংদগী ঙাকথোক্নবগীদমক মীচম-মীয়ামগী মতেং মপুং ফানা পাংখিবগীদমক রাজ্য সরকার অমসুং মুখ্যমন্ত্রী শ্রীমতী বসুন্ধরা রাজেবুসু হায়নীংঙাই লৈতনা থাগৎখি। প্রধানমন্ত্রীনা হায়খি মদুদি কেন্দ্র সরকারনা লান্মীশিংগীদমক্তা ৱান রেঙ্ক, ৱান পেন্সনবু অশেংবা ওইহন্নবা ৱাফম থম্লি লোইননা সরকারনা মসিবু ওইথোকহন্নবগীদমক থবক পাইখৎলি। প্রধানমন্ত্রীনা জন ধন য়োজনাগী মতাংদা পনখি অমসুং হায়খি মদুদি হৌজিক লাইরবশিংনা বেঙ্কিংগী খুদোংচাবশিং ফাওবা য়ৌশিনবা ঙম্লে। মহাক্না কুকিং গ্যাসকা মরি লৈনবা উজ্জ্বালা য়োজনাগা লোইননা ইলেক্ত্রিক য়ৌদ্রিবা খুঙ্গং ১৮,০০০দা মৈ ফংহন্নবগী মাইকৈদা পাংথোক্লিবা মশক থোকপা খোংজেলগী মরমদসু পনখি। প্রধানমন্ত্রীনা রাজস্তানগী কান্ননবা অমসুং চাওখৎ-থৌরাংগী মাইকৈদা শ্রীমতী বসুন্ধরা রাজেনা থম্লিবা ৱাফম অদুগীদমক থাগৎপা ফোংদোকখি।
প্রধানমন্ত্রীনা ওল ইন্দিয়া ইন্সতিত্যুৎ ওফ আয়ুর্বেদ লৈবাক মীয়ামদা কৎথোকখ্রে

প্রধানমন্ত্রী নরেন্দ্র মোদীনা ঙসি নই দিল্লীদা ওল ইন্দিয়া ইন্সতিত্যুৎ ওফ আয়ুর্বেদ লৈবাক মীয়ামদা কৎথোকখ্রে। থৌরম অদুদা ৱা ঙাংলদুনা প্রধানমন্ত্রীনা ধন্বন্তরী জয়েন্তীবু আয়ুর্বেদগী নুমিৎ ওইনা পাংথোকপগীদমক্তা তিল্লিবা মীয়ামদা নুংঙাইবা ফোংদোকখি। মহাক্না ওল ইন্দিয়া ইন্সতিত্যুৎ ওফ আয়ুর্বেদ লিংখৎপগীদমক্তা আয়ুষ মন্ত্রালয়বু থাগৎপা ফোংদোকখি। প্রধানমন্ত্রীনা শাফু পীরদুনা ফোংদোকখি মদুদি লৈবাক অমত্তনা মখোয়গী পুৱারী অমসুং মমাংঙৈদগী লৈরক্লবা মনাৎ-মরল অদুগী মগুন খঙদনা অমদি য়েংশিনবা তৌদনা খক চাওখৎপা য়ারোই। মখোয়গী মনাৎ-মরল হুন্দোক্লবা লৈবাক অদু মখোয়গী মশকসু মাংজরবনি। প্রধানমন্ত্রীনা হায়খি মদুদি ভারতনা নীং খা তমদ্রিঙৈদা য়োগ অমসুং আয়ুর্বেদগুম্বা ভারতকী ইনাৎ-ইরল অমসুং লৌশিংগী পুক্কৈ অসিগী মগুন হনথহল্লম্মি। হায়রিবা অসিদা থম্লম্বা ভারত মচাশিংগী থাজবা ফাওবা মাংহনখিনবা হোৎনরম্মি। মহাক্না হায়খি মদুদি হৌখিবা চহি ৩ অসিদা ফনা য়াম্না অহোংবা পুরক্লে অমসুং মীয়ামগী থাজবা অসি ঐখোয়গী ইনাৎ-ইরল অসিদা অমুক হন্না থমহন্নবা হোৎনরি। মহাক্না হায়খি মদুদি আয়ুর্বেদ নুমিৎ নত্রগা য়োগ নুমিৎকীদমক্তা অমত্তা ওইনা পুল্লরিবা মীয়াম অসিবু য়েংলুরগা ঐখোয়গী ইনাৎ-ইরলদা চাওথোকচবা পোকই। প্রধানমন্ত্রীনা হায়খি মদুদি আয়ুর্বেদ অসি শুপ্নগী লায়েং পথাপ অমখক্তা নত্তনা খুন্নাইগী হকশেল অমসুং অকোইবগী ফিভম ফহল্লিবা থৌরাং অমনি। মরম অসিনা সরকারনা আয়ুর্বেদ, য়োগ অমসুং অতৈ আয়ুষকী থৌরাংশিংবু মরু ওইবা হকশেলগী ঙাক-শেল থৌরাংদা য়াওহন্নবা শাফু পীরি। প্রধানমন্ত্রীনা হায়খি মদুদি সরকারনা লৈবাক অসিগী জিলা খুদিংমক্তা আয়ুর্বেদ হোস্পিতাল লিংখৎনবগী মাইকৈদা থবক তৌরি। মহাক্না হায়খি মদুদি হৌখিবা চহি ৩গী মনুংদা আয়ুষ হোস্পিতাল ৬৫দগী হেন্না লিংখৎখ্রে। প্রধানমন্ত্রীনা হায়খি মদুদি মনা-মশিং অমসুং হিদাক লাংথক্কী পাম্বীনা মালেমগী থাক্তা মশক থোকপা শেন্থোক অমা ওইবা য়াই। অমসুং ভারতনা মসিগা মরি লৈনবা মতিক-মগুনশিং অদুগী কান্নবা লৌগদবনি। মহাক্না হায়খি মদুদি কেন্দ্র সরকারনা হকশেলগী ঙাক-শেলগী থৌরাং অসিদা এফদিআই শরুক ১০০গী অয়াবা পীখ্রে। প্রধানমন্ত্রীনা হায়খি মদুদি লাইরবশিংগীদমক্তা অহোংবা হকশেলগী ঙাক-শেলগী থৌরাং ফংহন্নবা সরকারগী ৱাখল চংলি। মহাক্না হায়খি মদুদি কেন্দ্র সরকারনা হৌখিবা চহি ৩ অসিদা অমাংশঙ কোতি মঙা শাখ্রে। প্রধানমন্ত্রীনা হায়খি মদুদি হকশেলগী ঙাকশেল মীয়ামদা হেন্না খুদোংচাবা ফংহন্নবগীদমক অনৌবা এম্স লিংখৎগদৌরি। মহাক্না স্তেন্তশিং অমসুং নী ইমপ্লান্তশিংগী মমলদা অকক্নবা থম্নবা লোইননা অহোংবা মমলদা হিদাক-লাংথকশিং ফংহন্নবগীদমক জন ঔষধী কেন্দ্রশিং লিংখৎপনচিংবা পাম্বৈশিংসু পনখি।
দি.জি., আই.তি.বি.পি.না লুপা ক্রোর ৮.৫গী চেক অমা প্রধান মন্ত্রীগী নেসেনল রিলিফ ফন্দগীদমক খুৎশিন্নখ্রে

ইন্দো তিবেতান বোর্দর পুলিস ফোর্সকী দাইরেক্তর জেনরেল, শ্রী আর. কে. পচনন্দনা ঙসি প্রধান মন্ত্রী শ্রী নরেন্দ্র মোদীগা উনখ্রে, অমসুং লুপা ক্রোর ৮.৫গী চেক অমা প্রধান মন্ত্রীগী নেসেনল রিলিফ ফন্দগীদমক খুৎশিন্নখ্রে। শেনফম অদু আই.তি.বি.পি.গী পার্সোনেলশিংনা খায়নখিবনি।
ফ্রেন্সকী য়ুরোপ অমসুং মপান থৌরম পুবা মন্ত্রীনা প্রধানমন্ত্রীগা উনখ্রে

ফ্রান্সকী য়ুরোপ অমসুং মপান থৌরম পুবা মন্ত্রী শ্রী জীন-বেস লে দ্রাইন্না ঙসি প্রধানমন্ত্রী শ্রী নরেন্দ্র মোদীগা উনখ্রে। মহাক্না প্রধানমন্ত্রীদা জুন ২০১৭তা চৎখিবা প্রধানমন্ত্রীগী ফ্রেন্স খোংচৎকী মতুং ইন্না হৌজিক হৌজিক পাইখৎলিবা লৈবাক অনিগী মরিগী ওইবা চাওখৎ-থৌরাংগী মরমদা পাউদমখি। প্রধানমন্ত্রীনা ভারত অমসুং ফ্রেন্সকী লৈনরিবা মরি অসিগীদমক শ্রী লে দ্রাইন্না ফ্রেন্সকী ঙাকশেল ওইরিঙৈ অমসুং হৌজিক হৌজিকমক মহাক্না লৌরিবা থৌদাং অদুগীদমক থাগৎপা ফোংদোকখি। প্রধানমন্ত্রীনা হায়খি মদুদি ভারত-ফ্রান্সকী মরি অসি লৈবাক অনিগী ওইবা ৱাফম খক্তদা লোইবা নত্তে, মসি লমদম অসোমগী অমসুং মালেমগী ওইবা ৱাফমদা ইং-তপ্পা অমসুং তংদু লৈতাবা ফংনবগীদমক শাফু অমগুম্না থবক তৌরি। প্রধানমন্ত্রীনা মসিসু ফোংদোকখি মদুদি রাষ্ট্রপতি মেক্রোন্না ভারত্তা য়াম্না থুনা লাকপা অদু মহাক্না খৌরাংনা ঙাইরি।
ভারত অমসুং নোর্দিক লৈবাকশিংগী মরক্তা পাংথোকখিবা সমিৎ অদুগী অপুনবা প্রেসকী ৱারোল

ঙসি স্তোকহোমদা স্বীদেনগী প্রধান মন্ত্রী অমসুং ভারতকী প্রধান মন্ত্রীনা য়ুম্বু ওইদুনা ভারতকী প্রধান মন্ত্রী নরেন্দ্র মোদী, দেনমার্ককী প্রধান মন্ত্রী লার্স লোক্কে রাসমুসেন, ফিনলেন্দগী প্রধান মন্ত্রী জুহা সিপিলা, আইসলেন্দগী প্রধান মন্ত্রী কার্তিন জেকোবসদোতির অমসুং নোর্ৱেগী প্রধান মন্ত্রী ইর্না সোলবর্গনা অমসুং স্বীদেনগী প্রধান মন্ত্রী স্তেফেন লোফবেন্না মীফম অমা পাংথোকখি। সমিৎ অদুগী মনুংদা, ভারত অমসুং নোর্দিক লৈবাকশিংগী মরক্তা তেংবাং পীনবা হেঙ্গৎহন্নবা প্রধান মন্ত্রীনা তকশিনখি অমদি গ্লোবেল সেক্যুরিতী, ইকোনোমিক গ্রোথ, ইনোবেসন অমসুং ক্লাইমেৎ চেঞ্জদা মীৎয়েং থম্দুনা খন্ন-নৈনখি। সমিৎ অসিনা ইনোবেসন অমসুং দিজিতেল ইনিসিয়েতিবশিংদা ভারত সরকারগী অচেৎপা ৱাফমশিং অদু পনখি। ক্লিন তেক্নোলোজীশিং মেরিতাইম সোলুসনশিং, পোর্ত মোর্দনাইজেসন, ফুদ প্রোসেসিং, হেল্থ, লাইফ–সাইন্স অমসুং এগ্রীকলচরদা নোর্দিক্কী ওইবা ৱারোইশিন অদু পনখি। সমিৎ অদুদা ভারত সরকারগী স্মার্ত সিতিজ প্রোগ্রামদা মতেং পাংনবা মীৎয়েং থম্লিবা নোর্দিক সস্তেনেবল সিতিজ প্রোজেক্ত অদু তরাম্না ওকখি। ভারত অমসুং নোর্দিক লৈবাকশিংগী তোপ তোপ্পা পাঙ্গলশিং অদুনা ত্রেদ অমসুং ইনভেস্তমেন্ত তোঙালহনবা অমদি নাকল অনিমক্কী ওইবা কান্নবা ফংহনবদা অচৌবা খুদোং চাবশিং পীরি হায়বা প্রধান মন্ত্রীনা নোৎ তৌখি। ৱারি শান্নখিবশিং অদুগী মনুংদা রুল্স–বেজ মল্তিলেতরেল ত্রেদিং সিস্তেম লোয়ননা হরাও তয়াম্বা অমসুং চাউখৎপগীদমক ওপন অমসুং ইনক্লুসিব ইন্তর্নেস্নেল ত্র্রেদকী মরুওইবা অদুদা অকনবা ৱাফম থমখি। তেরোরিজম অমসুং ভাইওলেন্ত এক্সত্রিমিজম অসি ইন্তর্নেস্নেল কমুনিতীদা চাউনা শিংনরিবশিংনি হায়বা অদু প্রধান মন্ত্রীনা য়াখি। মখোয়না হ্যুমেন রাইতস, দেমোক্রেসী অমসুং রুল্স ওফ লোদা য়ুমফম ওইবা সাইবর সেক্যুরিতী য়াওনা গ্লোবেল সেক্যুরিতীদা খন্ন–নৈনখি। মখোয়না এক্সপোর্ত কন্ত্রোল অমসুং নন–প্রোলিফেরেসনদসু খন্ন–নৈনখি। ন্যুক্লিয়ার সপ্লাইয়র্স গ্রুপকী মেম্বরশিপকীদমক ভারতকী দরখাস্ত অদু নোর্দিক লৈবাকশিংনা তরাম্না ওকখি। নোর্দিক লৈবাকশিং অমসুং ভারতনা য়ু এন সেক্যুরিতী কাউন্সিল নৌনা শেমদোকপা অমসুং মসিগী পর্মানেন্ত অমসুং নন–পর্মানেন্ত সিৎ অনিমক হেঙ্গৎহনবগী মথৌ তাবা অদু অমুক হন্না পনখি। পর্মানেন্ত অমসুং নন–পর্মানেন্ত সিৎ অনিমক্কা লোয়ননা সেক্যুরিতী কাউন্সিল নৌনা পাকথোক চাউথোকহনবদা ভারত অসি পর্মানেন্ত সিৎকীদমক মতিক চাবা কেন্দিদেৎনি হায়না নোর্দিক লৈবাকশিংনা য়ানবা পুরকখি। প্রধান মন্ত্রীশিং অদুনা সস্তেনেবল দিবেলপমেন্তকীদমক ২০৩০ এজেন্দা ইমপ্লিমেন্ত তৌবা, লোয়ন লোয়ননা পেরিস এগ্রীমেন্ত ইমপ্লিমেন্ত তৌনবা মখোয়গী অচেৎপা ৱাফমশিং অদু অমুক হন্না ফোংদোকখি। মখোয়না হেন্না লু নানবা ইনর্জী সিস্তেমশিং দিবেলপ তৌনবা, রিন্যুয়েবল ইনর্জী অমসুং ফুএলশিং, হেন্না লু নানবা ইনর্জী পুথোক্নবগীদমক ইনর্জী ইফিসেন্সি অমসুং তেক্নোলোজী হেঙ্গৎহন্নবা মখা তানা হোৎনবদা য়ানখি। প্রধান মন্ত্রীনা পোলিতিকেল, সোসিয়েল অমসুং ইকোনোমিক লাইফতা নুপীশিংনা শরুক য়াবা অসি নুপীগী শক্তি হেঙ্গৎহনবদা মরু ওই হায়বা নোৎ তৌখি। অচেৎপা পার্তনরশিপ অমনা ইনোবেসন্স, ইকোনোমিক গ্রোথ, সস্তেনেবল সোলুসন্স অমদি ম্যুচুয়েলী বেনিফিসিয়েল ত্রেদ অমসুং ইনভেস্তমেন্ততা চাউনা মতেং পীরগনি হায়বা প্রধান মন্ত্রীশিং অদুনা য়াখি। সমিৎ অদুদা এজুকেসন, কলচর, লেবর মোবিলিতী অমসুং তুরিজমগী খুত্থাংদা পিপল–তু–পিপলগী অচেৎপা কন্তেক্তশিংগী মরু ওইবা অদু ফোংদোকখি।
প্রধান মন্ত্রী সেপ্তেম্বর ১৭-১৮দা বরানসীদা চৎকনি

প্রধান মন্ত্রী শ্রী নরেন্দ্র মোদী সেপ্তেম্বর ১৭ অমসুং ১৮, ২০১৮দা মহাক্কী পার্লিয়মেন্তরী কোন্সতিত্যুন্সী বরানসীদা চৎকনি। মহাক্না সেপ্তেম্বর ১৭কী নুমিৎ য়ুংবা মতুংদা শহর অদুদা থুংলুগনি। হেক থুংবগা মহাক নুরুর খুঙ্গংদা চৎকনি, মফম অদুদা মহাক্না নন-প্রোফিৎ ওর্গনাইজেসন ‘রুম তু রীদ’না মতেং পীরিবা প্রাইমরী স্কুলগী অঙাংশিংগা ৱারী শানগনি। মতুংদা প্রধান মন্ত্রীনা দি.এল.দবল্যু. কেম্পস্তা, কাশী বিদ্যাপীথকী মহৈরোইশিং অমসুং মখোয়না মতেং পাংলিবা অঙাংশিংগা ৱারী শানগনি। তাং ১৮দা, বি.ঐচ.য়ু.গী এম্ফী থিয়েতরদা, প্রধান মন্ত্রীনা লুপা ক্রোর ৫০০ হেন্না চংগদবা চাউখৎ-থৌরাংগী প্রোজেক্ত কয়া মরুম শঙ্গাগনি নত্ত্রগা উরেপ উয়ুং তমগনি। শঙ্গাগদবা প্রোজেক্তশিংদুগী মনুংদা – পুরানী কাশীগী অপুনবা পাৱর দিবেলপমেন্ত স্কিম (আই.পি.দি.এস.) অমসুং বি.ঐচ.য়ু.দা অতল ইনক্যুবেসন সেন্তর য়াওরি। উরেপ উয়ুং তমগদবা প্রোজেক্তশিং অদুগী মনুংদা বি.ঐচ.য়ু.দা রিজনেল ওপথালমোলোজী সেন্তর য়াওরি। প্রধান মন্ত্রীনা মীয়ামগী মীফম অমদসু ৱা ঙাংগনি।
প্রধান মন্ত্রীনা গুজরাতকী অহেমদবাদতা চাউখৎ-থৌরাংগী প্রোজেক্ত কয়া হৌদোকখ্রে

প্রধান মন্ত্রী শ্রী নরেন্দ্র মোদী ঙসি অহেমদবাদতা চৎখ্রে অমদি চাউখৎ–থৌরাংগী প্রোজেক্ত কয়া হৌদোকখ্রে। অহেমদবাদকী বস্ত্রাল গাম মেত্রো স্তেসন্দা প্রধান মন্ত্রীনা অহেমদবাদ মেত্রো সর্বিসকী অহানবা ফেজ হৌদোকখি। মহাক্না অহেমদবাদ মেত্রোগী অনিশুবা ফেজগীদমক উরেপ–উয়ুং তমখি। ভারতকী অহানবা মশানা শেমগৎচবা পেমেন্ত ইকো–সিস্তেম অমসুং ৱান নেসন, ৱান মোদেলদা য়ুমফম ওইবা ওতোমেতিক ফেয়র কল্লেক্সন সিস্তেমসু মায়খুম হাংদোকখি। তুংদা মহাক্না মেত্রো ত্রেন লমথাখি অমদি মেত্রো তোংদুনা চৎথি। প্রধান মন্ত্রীনা অহেমদবাদতা ফমুং ১২০০ লৈবা অনৌবা সিবিল হোস্পিতাল, অনৌবা কেন্সর হোস্পিতাল, দেন্তেল হোস্পিতাল অমদি মিৎকী হোস্পিতাল শঙ্গাখি। মহাক্না দহোদ রেলৱে ৱার্কশোপ অমদি পতান– বিন্দী রেলৱে লাইনসু লৈবাক মীয়ামদা কত্থোকখি অমদি লোথল মেরিতাইম ম্যুজিয়মগী উরেপ–উয়ুংসু তমখি। বি.জে. মেদিকেল কোলেজ গ্রাউন্দা তিনখিবা মীয়ামদা ৱা ঙাংলদুনা প্রধান মন্ত্রীনা হায়খি মদুদি অহেমদবাদ মেত্রোগী মংলান মংফাওনবা অসি পুৱারী ওইরবা নুমিৎ অমনি। মেত্রো অসিনা অহেমদবাদকী মীয়ামগীদমক খুদোংচাবা অমদি এনভাইরনমেন্ত ফ্রেন্দলী ওইবা ত্রান্সপোর্তেসন অমা ফংহল্লগনি হায়না মহাক্না ফোংদোকখি। ২০১৪গী মমাংদা লৈবাক অসিদা মেত্রোগী ওপরেস্নেল নেৎৱার্ক অসি শুপ্নতগী কিলোমীতর ২৫০ খক্তমক ওইরম্মি, মদু হৌজিক্তি কিলোমীতর ৬৫৫ য়ৌরে হায়না প্রধান মন্ত্রীনা ফোংদোকখি। ঙসি মায়খুম হাংদোকখিবা কমন মোবিলিতী কার্দনা লৈবাক্কী মফম কয়াদা মেত্রো অমদি ত্রান্সপোর্তেসনগী অতোপ্পা পাম্বৈশিং শিজিন্নদুনা চত্থোক–চৎশিন তৌনবগীদমক কার্দ মখল কয়া অমা শিজিন্নবগী মথৌ তাররোই হায়না প্রধান মন্ত্রীনা হায়খি। কার্দ অসিনা মোবিলিতীগীদমক ‘ৱান নেসন – ৱান কার্দ’ চৎনহল্লগনি হায়না মহাক্না ফোংদোকখি। চত্থোক–চৎশিন তৌনবগীদমক ৱান নেসন – ৱান কার্দ অমা লৈরিবা মালেমগী লৈবাক খরগী মনুংদা ভারতসু অমা ওইরে হায়না প্রধান মন্ত্রীনা মখা তাখি। প্রধান মন্ত্রীনা গুজরাতকী চাউখৎ–থৌরাংগীদমক রাজ্য সরকার অমদি কেন্দ্র সরকারনা পায়খৎলিবা ৱাতর সপ্লাই স্কিমশিং, মীপুম খুদিংদা মৈ ফংহনবা, ইনফ্রাস্ত্রকচর দিবেলপমেন্ত, মীপুম খুদিংবু য়ুম ফংহনবা লাইরবশিংগী স্কিমশিং অসিনচিংবা অনৌবা খোংথাং কয়া অমগী মতাংদা ঙাংখি। রাজ্য অসিদা ত্রাইবেল কমুনিতীগী য়াইফনবগীদমক পায়খৎলিবা স্কিম কয়াগী মতাংদসু মহাক্না শন্দোক্না ঙাংখি। প্রধান মন্ত্রীনা হায়খি মদুদি লোথাল মেরিতাইম হেরিতেজ কমপ্লেক্স অসি শাবা লোইবগা ভারতকী অরিবা মতমগী মেরিতাইমগী পাঙ্গল শক্তি অদু উৎলগনি। ম্যুজিয়ম অসিদা ৱার্ল্দ ক্লাস ফেসিলিতীশিং লৈগনি অমদি রাজ্য অসিগী তুরিজম পোতেন্সিয়েল হেঙ্গৎহল্লগনি হায়না মহাক্না হায়খি। হকশেল অসি কেন্দ্র সরকারগী প্রায়োরিতী অমা ওইনা ফোংদোক্লদুনা প্রধান মন্ত্রীনা হায়খি মদুদি সরকার অসিনা ৱেলনেস সেন্তরশিংদগী হৌরগা মেদিকেল কোলেজ ফাওবা লৈবাক্কী মফম কয়াদা ক্বালিতী হেল্থ কেয়ার ইনফ্রাস্ত্রকচর শেমগৎলি। শেঞ্জা–থুমজাদগী হৌরগা তেরোরিজম ফাওবগী থাক্তা লৈবাক অসিদা কিহনলক্লিবা পুম্নমক মায়োক্ননবগী মায়কৈদা সরকার অসিনা অচেৎপা ৱারেপ লৌরে হায়না নরেন্দ্র মোদীনা হায়খি। লৈবাক মীয়ামগী মায়োক্তা থবক তৌরিবা মীওইশিংগী মথক্তা অকনবা এক্সন লৌখৎকনি হায়না মহাক্না মীয়ামদা থাজবা পীখি। লৈবাক মীয়ামগী সেক্যুরিতীগী মথক্তা ভোৎ ফংনবা রাজনিতী তৌদনবা মহাক্না ওপোজিসন্দা খংহনখি। অসিগুম্লবা থৌওংশিং অসিনা আর্ম ফোর্সেসকী পুক্নিং হন্থহনগনি অমদি য়েক্নবগী মপাঙ্গল কনখৎহনগনি হায়না মহাক্না হায়খি।